Source: http://spravodajskenoviny.webnode.sk/news/sud-potvrdil-trest-pre-kramneho-za-vrazdu-manzelky-a-dcery/
Timestamp: 2017-10-22 11:48:50+00:00
Document Index: 8512921

Matched Legal Cases: ['Súd ', 'Súd ', 'Súd ', 'súd ', 'súd ', 'súd ', 'Súd ', 'súd ']

Súd potvrdil trest pre Kramného za vraždu manželky a dcéry :: Spravodajské noviny
Úvodná stránka > Súd potvrdil trest pre Kramného za vraždu manželky a dcéry
Súd potvrdil trest pre Kramného za vraždu manželky a dcéry
01.06.2016 14:54
Petr Kramný bol odsúdený za vraždu svojej manželky Moniky a osemročnej dcéry Kláry, ktoré podľa súdu v júli 2013 úmyselne usmrtil elektrickým prúdom v hotelovej izbe počas dovolenky v egyptskom letovisku Hurghada.
Verdikt je právoplatný, Kramný môže podať odvolanie na Najvyšší súd ČR. Foto: Facebook.com
Praha 1. júna (WebNoviny.sk) - Vrchný súd v Olomouci potvrdil dnes trest 28 rokov väzenia Petrovi Kramnému, ktorý na dovolenke v Egypte zavraždil svoju manželku a dcéru. Po roku sa tak podľa spravodajského servera Novinky.cz skončil jeden z najsledovanejších prípadov českej justície. Verdikt je právoplatný, Kramný môže podať odvolanie na Najvyšší súd ČR.
Súd podľa webu iDNES.cz zamietol všetky návrhy na doplnenie dokazovania, napríklad výsluch egyptského patológa, alebo konfrontáciu súdnych lekárov kvôli údajne sfalšovaným fotografiám histologických preparátov. Vrchný súd však zmiernil náhrady za nemajetkovú ujmu príbuzným Moniky Kramnej. Jej manžel tak nemusí zaplatiť milióny, ale "len" státisíce korún.
Štátna zástupkyňa žiadala pre Kramného 30 rokov väzenia, obhajkyňa úplné zbavenie viny a prepustenie z väzby, prípadne zrušenie rozsudku a vrátenie prípadu Krajskému súdu v Ostrave, ale už inému senátu.
www.webnoviny.sk/svet/clanok/1071216-sud-potvrdil-trest-pre-kramneho-za-vrazdu-manzelky-a-dcery/
Česká republika | Väznení-mučení-prenasledovaní